CELEX: 62012CA0583
Language: el
Date: 2014-04-09 00:00:00
Title: Υπόθεση C-583/12: Απόφαση του Δικαστηρίου (δεύτερο τμήμα) της 9ης Απριλίου 2014 [αίτηση του Riigikohus (Εσθονία) για την έκδοση προδικαστικής αποφάσεως] — Sintax Trading OÜ κατά Maksu- ja Tolliamet (Προδικαστική παραπομπή — Κανονισμός (ΕΚ) 1383/2003 — Μέτρα που αποσκοπούν στην παρεμπόδιση της διαθέσεως στην αγορά εμπορευμάτων που φέρουν σήμα κατά παραποίηση/απομίμηση και πειρατικών εμπορευμάτων — Άρθρο 13, παράγραφος 1 — Αρμοδιότητα των τελωνειακών αρχών να διαπιστώνουν την προσβολή δικαιώματος διανοητικής ιδιοκτησίας)

10.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/9
            
         Απόφαση του Δικαστηρίου (δεύτερο τμήμα) της 9ης Απριλίου 2014 [αίτηση του Riigikohus (Εσθονία) για την έκδοση προδικαστικής αποφάσεως] — Sintax Trading OÜ κατά Maksu- ja Tolliamet
   (Υπόθεση C-583/12) (1)
   
   ((Προδικαστική παραπομπή - Κανονισμός (ΕΚ) 1383/2003 - Μέτρα που αποσκοπούν στην παρεμπόδιση της διαθέσεως στην αγορά εμπορευμάτων που φέρουν σήμα κατά παραποίηση/απομίμηση και πειρατικών εμπορευμάτων - Άρθρο 13, παράγραφος 1 - Αρμοδιότητα των τελωνειακών αρχών να διαπιστώνουν την προσβολή δικαιώματος διανοητικής ιδιοκτησίας))
   2014/C 175/10
   Γλώσσα διαδικασίας: η εσθονική
   
      Αιτούν δικαστήριο
   
   Riigikohus
   
      Διάδικοι στην υπόθεση της κύριας δίκης
   
   Sintax Trading OÜ
   
      κατά
   
   Maksu- ja Tolliamet
   
      Αντικείμενο
   
   Αίτηση προδικαστικής αποφάσεως — Riigikohus — Ερμηνεία των άρθρων 13, παράγραφος 1 και 17 καθώς των αιτιολογικών σκέψεων 1, 2 και 3 του κανονισμού (ΕΚ) 1383/2003 του Συμβουλίου, της 22ας Ιουλίου 2003, για την παρέμβαση των τελωνειακών αρχών έναντι εμπορευμάτων που είναι ύποπτα ότι παραβιάζουν ορισμένα δικαιώματα πνευματικής ιδιοκτησίας και για τα μέτρα που πρέπει να λαμβάνονται έναντι των εμπορευμάτων που διαπιστώνεται ότι παραβιάζουν παρόμοια δικαιώματα (ΕΕ L 196, σ. 7) — Μέτρα για την αποτροπή της κυκλοφορίας στην αγορά προϊόντων απομιμήσεως ή πειρατικών προϊόντων — Διαδικασία για να διαπιστωθεί αν υπήρξε προσβολή δικαιώματος διανοητικής ιδιοκτησίας — Αρμοδιότητα των τελωνειακών αρχών προς διαπίστωση προσβολών δικαιώματος διανοητικής ιδιοκτησίας — Εξουσία των τελωνειακών αρχών να κινούν αυτεπαγγέλτως διαδικασία για να διαπιστωθεί αν υπήρξε προσβολή δικαιώματος διανοητικής ιδιοκτησίας χωρίς η διαδικασία αυτή να πρέπει να κινηθεί υποχρεωτικά από τον δικαιούχο
   
      Διατακτικό
   
   Το άρθρο 13, παράγραφος 1, του κανονισμού (ΕΚ) 1383/2003 του Συμβουλίου, της 22ας Ιουλίου 2003, για την παρέμβαση των τελωνειακών αρχών έναντι εμπορευμάτων που είναι ύποπτα ότι παραβιάζουν ορισμένα δικαιώματα διανοητικής ιδιοκτησίας και για τα μέτρα που πρέπει να λαμβάνονται έναντι των εμπορευμάτων που διαπιστώνεται ότι παραβιάζουν παρόμοια δικαιώματα, έχει την έννοια ότι δεν αντιτίθεται στη δυνατότητα των τελωνειακών αρχών να κινούν και να διεξάγουν, χωρίς πρωτοβουλία του δικαιούχου του δικαιώματος διανοητικής ιδιοκτησίας, την προβλεπόμενη με το άρθρο αυτό διαδικασία, υπό την προϋπόθεση ότι οι αποφάσεις τις οποίες λαμβάνουν σχετικώς οι εν λόγω αρχές μπορούν να προσβάλλονται με την άσκηση ενδίκων βοηθημάτων που διασφαλίζουν την προστασία των δικαιωμάτων που αντλούν τα υποκείμενα δικαίου από το δίκαιο της Ένωσης και, ειδικότερα, από τον ως άνω κανονισμό.
   
      (1)  ΕΕ C 55 της 23.2.2013.